SN 1604

SN 1604 alebo Supernova 1604, tiež známa ako Keplerova supernova alebo Keplerova hviezda, bola supernova v Mliečnej ceste, v súhvezdí Hadonos. Jej vzdialenosť od Zeme bola 6 kiloparsekov (približne 20 000 svetelných rokov). V bode najväčšieho jasu mala -2,5 magnitúdy, čiže bola jasnejšia než všetky hviezdy a planéty s výnimkou Slnka a Venuše. Supernova bola prvýkrát pozorovaná 9. októbra 1604. Stránka Billa Blaira o pozostatku Keplerovej supernovy  Navštívené 20. septembra 2006 Nemecký astronóm Johannes Kepler ju prvýkrát pozoroval až 17. októbra. Študoval ju tak obšírne, že dostala jeho meno. O tejto udalosti napísal knihu s názvom De Stella nova in pede Serpentarii (O novej hviezde v nohe Hadonosa).


Zatiaľ to je posledná supernova, ktorá vybuchla v našej Galaxii, hoci každý rok vybuchujú v iných galaxiách nové. Pozostatok tejto supernovy je prototypom objektov svojho druhu a v astronómii je stále predmetom štúdia.

 Referencie 

Kategória:Supernovy
Kategória:Súhvezdie Hadonos
Kategória:Astronomické objekty objavené v roku 1604